UNIUNEA NAŢIONALĂ A BAROURILOR DIN ROMÂNIA

***Consiliul Uniunii***

**HOTĂRÂREA nr. 244 /17.06.2017**

*În conformitate cu prevederile art. 17 alin. (1), art. 66 lit. h) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare (denumită în continuare Lege) și ale art. 33 - 37 din Statutul profesiei de avocat, cu modificările și completările ulterioare (denumit în continuare Statut),*

*Având în vedere prevederile art. 4 din Hotărârea Consiliului UNBR nr. 243/17.06.2017 privind organizarea examenului de primire în profesie – sesiunea septembrie 2017,*

*Consiliul U.N.B.R., întrunit în ședința din 17 iunie 2017, a dezbătut și a aprobat măsurile privind repartizarea sumelor încasate cu titlu de „taxă de examen” și a adoptat următoarea*

**HOTĂRÂRE:**

**Art. 1.** – **(1)** Taxa de examen de 1000 lei, achitată în contul Institutului Național pentru Pregătirea și Perfecționarea Avocaților - I.N.P.P.A. din București nr. RO56RNCB0082044172480001 deschis la B.C.R. - Sucursala Unirea - București cu mențiunea „Taxă examen primire în profesie ca avocat stagiar, sesiunea septembrie 2017”, respectiv „Taxă examen primire în profesie ca avocat definitiv, sesiunea septembrie 2017”, se repartizează astfel:

**a) 500 lei** pentru baroul la care se efectuează operațiunile aferente înscrierii la examen, prin activități de secretariat, specifice și prin acte și operațiuni de verificare a actelor ce însoțesc cererea de înscrie re la examen;

**b) 500 lei** pentru I.N.P.P.A., pentru cheltuielile pe care le implică organizarea examenului;

**(2)** I.N.P.P.A. va reflecta distinct în evidențele sale sumele destinate barourilor, pentru remunerarea prestațiilor specifice activităților de secretariat și de verificare a actelor de sumele rămase la dispoziția sa.

**(3)** Desocotirea finală cu barourile va avea loc cel mai târziu la 7 zile după finalizarea examenului și soluționarea eventualelor cereri de restituire a taxelor de examen, în condițiile prevăzute în Regulamentul de examen.

**Art. 5.** – **(1)** Prezenta Hotărâre se publică pe pagina de web a U.N.B.R. ([www.unbr.ro](http://www.unbr.ro)) și va fi comunicată barourilor, I.N.P.P.A. și membrilor Consiliului U.N.B.R..

**(2)** I.N.P.P.A. și barourile vor pune în aplicare dispozițiile prezentei Hotărâri.

*Adoptată azi 17 iunie 2017 în ședința Consiliului U.N.B.R. desfășurată la București.*

**CONSILIUL U.N.B.R.**